Oʻzbekiston Respublikasi Prezidentining ayrim qarorlariga Oʻzbekiston Respublikasi Qurolli Kuchlari va davlat xizmati uchun kadrlar zaxirasini tayyorlash tizimini takomillashtirishga qaratilgan oʻzgartirish va qoʻshimchalar kiritish toʻgʻrisida
(resolution, 2022-08-03)

Oʻsmirlarni harbiy-vatanparvarlik ruhida tarbiyalash, shuningdek Oʻzbekiston Respublikasi Qurolli Kuchlari va davlat xizmati uchun kadrlar zaxirasini tayyorlash salohiyatini yanada oshirish maqsadida: 1. Oʻzbekiston Respublikasi Prezidentining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati va Milliy gvardiya boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni uch oy muddatda mazkur qarorga muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin. 1. Oʻzbekiston Respublikasi Prezidentining 2019-yil 28-iyundagi “Oʻsmirlarni harbiy-vatanparvarlik ruhida tarbiyalash hamda Oʻzbekiston Respublikasi Qurolli Kuchlari va davlat xizmati uchun kadrlar zaxirasini tayyorlash tizimini takomillashtirishga oid qoʻshimcha chora-tadbirlar toʻgʻrisida”gi PQ-4375-son qarorida: a) 5-band quyidagi mazmundagi oltinchi — sakkizinchi xatboshilar bilan toʻldirilsin: “2022/2023 oʻquv yilidan boshlab Mudofaa vazirligi, Favqulodda vaziyatlar vazirligi va Milliy gvardiyaning “Temurbeklar maktabi” uchun yillik qabul kvotasi 150 kishini tashkil etadi. Bunda: “Temurbeklar maktabi” harbiy-akademik litseylari uchun qoʻshimcha kontrakt boʻyicha harbiy xizmatchilar va fuqaro tarkibidagi xodimlar shtat birliklari tegishli ravishda Mudofaa vazirligi, Favqulodda vaziyatlar vazirligi va Milliy gvardiya boʻlinma (qoʻshin)larining belgilangan cheklangan umumiy soni doirasida ajratiladi; ushbu bandning oltinchi xatboshisida nazarda tutilgan chora-tadbirlarni moliyalashtirish tizimida “Temurbeklar maktabi” harbiy-akademik litseyi mavjud boʻlgan vazirlik va idoralarga har yili ajratiladigan budjet mablagʻlari va qonunchilik bilan taqiqlanmagan boshqa manbalar hisobidan amalga oshiriladi”; b) 3-ilovaning 77-bandi quyidagi tahrirda bayon etilsin: “77. Moliyalashtirish mablagʻlari “Temurbeklar maktabi” ixtiyorida boʻlib, ulardan qonunchilik hujjatlariga va “Temurbeklar maktabi” ustaviga muvofiq mustaqil ravishda foydalaniladi. Har bir “Temurbeklar maktabi”da yuqori kasb mahoratiga ega boʻlgan va taʼlim-tarbiya jarayoniga shaxsan aniq hissa qoʻshayotgan oʻqituvchilarning bazaviy tarif stavkalariga har oylik ustamalar belgilash, shuningdek, xodimlarga mukofotlar toʻlash hamda moddiy yordam koʻrsatish yoʻli bilan ularni ragʻbatlantirish uchun budjet mablagʻlari hisobidan Direktor jamgʻarmasi tashkil etiladi. Direktor jamgʻarmasini shakllantirish va undan foydalanish tartibi Vazirlar Mahkamasi tomonidan belgilanadi”; v) 4-ilovada: “Oʻquv kursi” bloki “106 (1-5-100-0)” raqamlaridan keyin “(158 (1-7-150-0)****)” raqamlari bilan toʻldirilsin; “Direktorning oʻquv ishlari boʻyicha oʻrinbosari — oʻquv boʻlimi boshligʻi 1 (0-0-0-1)” blokidan “— oʻquv boʻlimi boshligʻi” soʻzlari chiqarib tashlansin; “Oʻquv boʻlimi boshligʻi oʻrinbosari 1 (0-0-0-1)” bloki “Oʻquv boʻlimi 2 (0-0-0-2)” bloki bilan almashtirilsin; “Oʻquv boʻlimi kotibi 1 (0-0-0-1)” bloki chiqarib tashlansin; “Aniq fanlar kafedrasi 16**(0-0-0-16)” blokidagi “kafedrasi” soʻzi “oʻquv qismi” soʻzi bilan almashtirilsin; “Ijtimoiy-gumanitar fanlar kafedrasi 12**(0-0-0-12)” blokidagi “kafedrasi” soʻzi “oʻquv qismi” soʻzi bilan almashtirilsin; “Avtomobil seksiyasi” blokidagi “5 (0-1-0-4)” raqamlari “5** (0-1-0-4)” raqamlari bilan almashtirilsin; izoh quyidagi mazmundagi toʻrtinchi va beshinchi xatboshilar bilan toʻldirilsin: “**** oʻquvchilar soni 150 kishini tashkil etadigan “Temurbeklar maktabi” uchun”; “***** oʻquvchilar soni 150 kishini tashkil etadigan “Temurbeklar maktabi” uchun oʻquv guruhlari soni 6 tadan iborat boʻladi”; “Shaxsiy tarkib soni” jadvali quyidagi tahrirda bayon etilsin: “ Shaxsiy tarkib soni Jami Ofitserlar Serjantlar tarkibiga mansub kontrakt boʻyicha harbiy xizmatchilar Oʻquvchilar Ishchi va xizmatchilar (oʻqituvchilar) Ichki ishlar vazirligi va Davlat xavfsizlik xizmati “Temurbeklar maktabi” 300 3 13 200 84 (32) Mudofaa vazirligi, Favqulodda vaziyatlar vazirligi va Milliy gvardiya “Temurbeklar maktabi” 404 3 17 300 84 (32) ”. 2. Oʻzbekiston Respublikasi Prezidentining 2020-yil 3-dekabrdagi “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari toʻgʻrisida”gi PQ-4910-son qarorining 18-bandi quyidagi tahrirda bayon etilsin: “18. Belgilansinki, mazkur qarorning 17-bandi Oʻzbekiston Respublikasi Qurolli Kuchlari tarkibiga kiruvchi vazirlik va idoralar tizimidagi harbiy-akademik litseylar hamda Ichki ishlar vazirligi tizimidagi akademik litseylarning (“Temurbeklar maktabi” harbiy-akademik litseylari, Ichki ishlar vazirligi ixtisoslashtirilgan maktab-internati va “Yosh chegarachi” harbiy-akademik litseyi bundan mustasno) fuqaro tarkibidagi (shahodatlanmagan) maʼmuriy boshqaruv, pedagog va boshqa xodimlariga nisbatan ham qoʻllaniladi”.